 **Назаркулова Жулдыз Умиралиевна,**

Оңтүстік Қазақстан облысы, Шымкент қаласы,

мемлекеттік арнаулы (коррекциялық)

№33 «Ақбота» бөбекжай-балабақшасының

тәрбиешісі

**Айзере әженің үйіне қонаққа**

**Білім беру саласы:** Әлеумет.

**Ұйымдастырылған оқу қызметі:** Қоршаған ортамен танысу.

**Мақсаты:**  Балалардың үй құстары туралы түсініктерін қалыптастыру. Тіршілік ету ортасын, қоректенуі туралы мағлұмат беру. Құстардың орналасуын бақылау арқылы, кеңістіктікте бағдарлай білуін жетілдіру. Балалардың сөздік қорын молайту, байланыстырып сөйлеу белсенділігін арттыру. Есту қабілеті, ойлау қабілеттілігін, зейін тұрақтылығын дамыту. Балалардың ұсақ қол моторикасын жетілдіру. Құстарды жем шашып қамқорлық жасауға, оларды ұя жасап қарсы алуға, ағаштарды сындырмауға, құстарды баптауға тәрбиелеу.

**Керекті құралдар:** Теледидар, көпір, жұмыртқа, балапан.

**Әдіс – тәсілдер:** Сұрақ - жауап, көрнекілік, түсіндіру, ойын, жұмбақ, бейнетаспа.

|  |  |  |
| --- | --- | --- |
| Қызмет кезеңдері | Тәрбиешінің іс - әрекеті | Балалардың іс - әрекеті |
| Мотивация-лық қозғаушы | Шаттық шеңберін құрады.  -Сәлеметсіңдер ме, балалар?  -Көңіл-күйлерің қалай?  C:\Users\пк\Desktop\IMG-20180226-WA0015.jpg-Бүгін біздің топта ерекше күн. Себебі біздің топқа көптеген қонақтар келді. Қанекей, келген қонақтармен амандасып алайық.  -Айтыңдаршы, қазір жылдың қай мезгілі?  - Ал көктем мезгілінде ауа райы қандай болады?  -Балалар, бүгін біз үй құстары және дала құстары жайында әңгімелесеміз. Және Ақбұлақ ауылындағы Айзере әженің үйіне қонаққа барамыз. Әжеміз бірнеше жылдан бері үй құстарын асырап, күтіп-баптап келеді. Ол кісіден үй құстарының тіршілігі, күтімі жайында толық мағлұмат аламыз.  Жолға шығады. | -Сәлеметсіз бе.  -Жақсы, рақмет.  - Үлкенге де сіз,  Кішіге де сіз,  Құрметпенен сіздерге  Бас иеміз біз!  Сәлеметсіздер ме, қонақтар?!  -Көктем мезгілі.  - Күн жылынады, қар ериді, жылғалардан су ағады, жел соғады, жаңбыр жауады, құстар ұшып келеді. |
| Ұйымдастыру -іздестіру | -Қараңдаршы, балалар, біздің табиғатымыз қандай әдемі!  -Айтыңдаршы, жерде не өсіп тұр?  -Сендер қандай гүлдерді көріп тұрсыңдар?  -Балалар, тыңдаңдаршы, ненің даусы шығып жатыр?  -Көкте қандай құстар ұшып жүр?  Жалпы құстар туралы мәлімет беру.  -Балалар, құстар табиғаттың көркі. Көкті құссыз, құсты көксіз елестету қиын. Біздің көгімізде құстар сайрап жүрсе, жердегі адамдар да тыныш, бейбіт өмір сүре алады. Біз көкке қарағанда көзіміз ең әуелі ұшқан құсқа түседі. Олар тек аспанда ұшып орманда мекендейді. Құстардың түрлері өте көп.  Құстың даусы қойылады.  -Қандай құстың даусы шығып жатыр?  -Қарға қалай дауыстайды?  -Ал олай болса, Саян қарғаны ағашқа өз ұясына орнатшы.  -Ал мынау қандай құстың даусы?  -Торғай қайда мекендейді?  -Торғай қалай дауыстайды?  -Ал мынау қандай құс?  Айиша көкек қандай құс?  -Балалар, қараңдаршы, ағашта қандай құс отыр?  -Тоқылдақ қандай құс?  -Тоқылдақты өз ұясына орнатып шық.  -Тоқылдақ немен қоректенеді?  -Ал мынау қандай құс?  -Үкі қандай құс?  -Үкі ұясын қай жерлерге салады?  -Үкіні өз ұясына орнатып шық.  - Ал мынау қандай құс?  -Сауысқанды ұясына орнатып шық.  -Қане, құстарға арнап тақпақ айтып беріңдерші?  -Ал тағы құстар туралы кім таппақ біледі?  -Ал, балалар, көзіміз шаршаған шығар. Ендеше көзімізді демалдырып алайық.  Көзге жаттығу жасату.  (Бейнетаспадан көрсету.)  Ғажайып сәт.  -Балалар, қараңдаршы, мен бір нәрсе тауып алдым. Бұл не екен?  -Жұмыртқа кімнен түсіп қалған екен? Қане жақындап көрейікші.  Тәрбиеші: -Балапан, сені мұнда қайдан жүрсің?  Балапан: Білмеймін.  Балапан:Сіз менің анамсыз ба?  Тәрбиеші:Жоооқ менің сенің анаң емеспін  Тәрбиеші: -Сенің анаң қайда?  Балапан: Мен анамның кім екенін де білмеймін.  Тәрбиеші:Балалар бұл балапан тауықтың себетінен түсіп кеткен болар.  Балапандар адасып келеді.  Әмина,Айсұлтан.  -Сәлеметсіңдер ме, балалар?  -Балалар, біз анамыздан адасып қалдық. Бізге анамызды табуға көмектесесіңдер ме?  Тәрбиеші: Балапандар, сендер қай жерде тұрасыңдар?  Балапандар: Ой, бұл бізге ұқсайды екен.Бұл біздің бауырымыз ғой.Кел біздің қасымызға.  -Сендер,уайымдамаңдар.Біз де Айзере әженің үйіне бара жатқанбыз. Қане, көңіл-күйлеріңді түсірмеңдер, бізбен бірге сергіп қалыңдар.  Сергіту сәті.  Тәрбиеші: -Балалар, қараңдаршы, жерде із жатыр. Бұл ненің ізі?  Балапандар: Ой, бұл біздің анамыздың ізі ғой.  Тәрбиеші: - Ия, егер біз осы ізбен жүретін болсақ, сендердің аналарыңды жолықтырармыз,сонымен қатар Айзере әженің үйін табатын боламыз. Осы ізбен жүрейік, балалар.  Көпірден өтіп, Ақбұлақ ауылына жетеді.  Алдарынан қуанып тауық анасы шығады.  "Шөжелерім" әніне би.  Тауық: Балапандарым, сендерді іздемеген жерім қалмады ғой. Сендер қалай жеттіңдер?  Балапандар: Біздің үйге жетуімізге балалар көмектесті.  Тауық: Менің балапандарымды тауып бергендерің үшін сендерге үлкен рақмет.  Айзере әже қарсы алады.  -Амансыңдар ма, құлындарым?  -Қалай жеттіңдер, мен сендердің келгендеріңе өте қуаныштымын. Келіңдер төрлетіңдер.  Тәрбиеші: Әже, біздің балалар сіздің баптап өсірген тауық, балапандар жайлы білгісі келеді. Сіз өзіңіз таныстырып өтсеңіз.  Әже үй құстары туралы мағлұмат береді.  - Мынау қандай құс балалар?  -Ия, тауықтың үсті толы қауырсын, екі көзі бар, тұмсығы, айдары бар, екі қанаты бар,бірақ ол көп биікке ұша алмайды, мынау екі аяғы.Ол қалай дыбыстайды?  -Ал мынау қандай құс?  - Үйрек қалай дыбыстайды?  -Ал мынау не?  -Ол қалай дыбыстайды?  - Ия, қаз ол өте маңғаз, жай жүреді.  - Тағы нені көріп тұрсыңдар?  - Балапанның түсі қандай?  -Ия, балалар, балапан сап-сары түсті, әрі өте мамық, жұмсақ болады.  -Балалар, сендердің маған көмектерің керек болып тұр.  -Біреулерің маған құстарға жем беруге көмектесіңдерші?  Д/ойын: "Үй құстарын өз орындарына орналастыр."  -Ал қалғандарың суда жүзетін құстарды өз орнына орналастырыңдар.  -Мына жерде құстардың жұмыртқалары араласып кетіпті, басқаларың осы жұмыртқаларды бөліп беріңдерші? | Табиғатқа қарап тамсанады.  -Гүлдер өсіп тұр.  -Түймедақ, қызғалдақ, бәйшешек, т.б.  -Құстардың даусы шығып жатыр.  -Қарға, торғай, қарлығаш, т.б. ұшып жүр.  C:\Users\пк\Desktop\IMG-20180226-WA0014.jpg  -Қарғаның даусы шығып жатыр.  -Қарқ-қарқ деп дауыстайды.  Саян Қарғаны ұясына орнатады.  -Бұл- торғай. Аят:Торғай- ағаш діндерінде, үйдің маңдарында мекендейді.  -Шиқ-шиқ деп дауыстайды.  -Бұл- көкек.  -Көкек ұя салмайды. Жұмыртқасын басқа құстардың ұясына салып кетеді.  -Тоқылдақ отыр.  Анжела:Тоқылдақ- орман құсы, ол орманда өмір сүреді. Тоқылдақ ағаштарды құрттардан, шіруден сақтайды. Оны – орман дәрігері деп атайды.  Анжела орнатады.  -Ағаштың дәндерімен, жемістерімен, жәндіктермен қоректенеді.  -Бұл-үкі.  Қарақат:-Үкі-киелі, түнде көретін құс.  -Үкі ұясын жерге, жартасқа, ағаштарға салады.  Қарақат үкіні ұясына орнатып шығады.  -Бұл сауысқан.  Сауысқанды ұясына орнатады.  -Қарға біздің қар-қар, Сауысқаным саңқ-саңқ. Торғайларым шиқ-шиқ, Жапалағым ур-ур. Көкек, көкек, көкек деп, Ұшады екен желпілдеп.  Алимжан:  -Құстар ,құстар келеді,  Жерді шуға бөледі.  Көктем келді бізге деп,  Жақсы хабар береді.  Тәрбиешімен бірге көздеріне жаттығу жасайды.  -Бұл-жұмыртқа.  Жақындап көреді, ішінен балапан шығады.  -Сәлеметсіз бе.  -Ия, көмектесеміз.  -Біз Ақбұлақ ауылындағы Айзере әженің үйінде тұрамыз.  Тәрбиешіні тыңдайды.  Тәрбиешімен бірге музыка әуеніне қарай қимыл жасап орындайды.  Ізбен жүреді.  Анасын көріп қуанады.  -Амансыз ба, әже.  Отырады.  - Тауық.  -Қыт-қыт деп дыбыстайды.  -Бұл үйрек.  -Кря-кря деп дыбыстайды.  -Бұл- қаз.  -Кря-кря деп дыбыстайды.  - Балапанды көріп тұрмыз.  -Сары.  Үй құстарын орындарына орналастырады.  Үйрек, қазды суға орналастырады.  Үй құстарының жұмыртқаларын бөледі. |
| Рефлексивті –түзетушілік | Әже: Жарайсыңдар, балалар, сендердің маған көмектескендерің қандай жақсы болды. Сендер барлығың ақылды балалар екенсіңдер.  Тәрбиеші:  -Ия, әже, біздің балалар ақылды, әрі білімді. Қане, айтыңдаршы балалар, сендер қандай үй құстарын өз орнына орналастырдыңдар?  -Біз ауылға келе жатып қандай құстарды кездестірдік?  -Айзере әженің үйін қалай таптық?  Тауық балаларға сыйға бір кәрзеңке жұмыртқа береді.  Әже: Балалар, мен сендерге жұмыртқадан жасалған құймақ берейін. Менімен бірге жүріңдер. | -Әжені мұқият тыңдайды.  -Қарға, торғай, үкі, тоқылдақ, көкекті кездестірдік.  -Ізбен жүріп таптық.  Әжемен бірге шығып кетеді. |

Күтілетін нәтиже:

Біледі: Үй құстарының түрлерін, тіршілігін, немен қоректенетіні жайында;  
Игереді: Үй құстары мен дала құстарын ажырата алуды;  
Меңгереді: Берген тапсырмаларын өз беттерінше істей білуді, үй құстарына деген қамқорлықтарын күнделікті өмірде пайдалана білуді.